Ek dink die sea of troubles is beter omdat jy gekenter word deur vuur van ondervinding wat jou louter van oortollighede. Ek dink die evangelieskrywer het dit bedoel toe hy gepen het dat ons die sondes moet aflê. Jesus nooi ons dan self uit om ons laste na Hom te bring.
Ek weet dat God bedoel het dat ons van Genesis 1 al sy verteenwoordigers op aarde sal wees. Dit beteken om te doen wat Hy sou gedoen het. Net om dit duideliker te stel toe stuur Hy sy enigste seun om vir ons fisies te wys hoe kan dit lyk om iemand lief te hê wat dit nie naastenby verdien nie.
As jy n man soek, soek ‘n ou wat ‘n groot wildsplaas het. As hy nie ‘n plaas het nie, moet hy ten minste diep in die sessyfers per jaar verdien. As hy nie soveel verdien nie, moet hy regtig ‘n baie bekende en populêre persoon wees. As hy maar onbekend is moet hy maar goed met sy hande kan werk. As hy nie met sy hande kan werk nie, moet hy beslis onvoorwaardelik lief vir jou wees. Hy moet jou nonsens kan opvreet en altyd in jou bly glo. Ook in die tye wat jy dit nie self doen nie. Hy moet selfs ‘n zozo hut soos ‘n huis laat voel en ‘n dorpserf soos ‘n kalahariplaas. Hy moet met sy karige salaris jou nog steeds eerste stel en bekend wees daarvoor hoe jy hom bekoor. Hy moet ten minste probeer om iets reg te maak al kry hy dit nie reg nie. Hy moet defnitief nie maak asof hy jou nonsens opvreet nie. Hy moet soms sê sorry al is dit jou skuld.As hy hierdie laaste goed nie kan of wil doen nie……..
Die wingerdmeester lei die lote om op die beste moontlike plek te wees om maksimum bydrae te lewer tot die plant. Die “setting” van die lote is die uiterste liefde van die meester omdat dit die plant help om heerlike vrugte te dra.
Grappies en ligsinnighede is aan die orde van die dag, maar dis mos hoe ons ge-operate het. Ons het al lankal in die lewe skoolgeld betaal om soms bietjie laf te raak . Die lekker grappies, die fotos en die telefoonnommers het maar net die water getoets vir die eintlike kontak. Die spirituele stuff en die bemoediging onder mekaar wys dat ons al wesenlik gevorder het op ons aardse paadjie. Die paadjie wat soms alleen was en soms eensaam en soms beide. ‘n Paadjie wat nooit as te nimmer maklik was nie. Die opdraendes en die afdraaipaadjies se merke sal nooit vir ‘n geoefende oog weggesteek kan word nie. Nie eers agter die vertoon van boodskappies nie. Dit is merke wat deur ons wesens loop en wat soms wegkruipertjie speel tussen die woorde wat ons met ander deel.
Ek kan sien dat daar ‘n hongerte is vir byeen wees. Reunie beteken mos: WEER EEN. So hier en daar steek ‘n verdwaalde vrees sy kop uit in my gedagtes dat ek skrikkerig is dat my lewe nie altyd so glamourous uitgedraai het om almal te oorspeel nie. Gelukkig verdwyn dit vinnig as ek raaklees dat ek nie die enigste een is wat hierdie vrese oordink nie. Dit sal goed wees as elkeen kan sê waar hy of sy NOU is. Nie om ander te beïndruk nie maar om jou eie plek in die lewe weer te evalueer. Ons sal ure kan gesels oor die verlede omdat baie van ons meeste van die tyd daar deurbring. Ons sal die naweek regtig kan geniet en Prediker 8:15 tot volle betekenis kan bring.